钦定古今图书集成/明伦汇编/氏族典/第338卷 > 刘彝
## 钦定古今图书集成/明伦汇编/氏族典/第338卷 > 刘彝

按《宋史刘彝传》：“彝字执中，福州人。幼从胡瑗学，瑗称
其善治水，凡所立纲纪规式，彝力居多。第进士，为邵
武尉，调高邮簿，移胊山令。熙宁初，为制置三司条例
官。属以言新法非便罢。神宗择水官，以彝悉东南水
利，除都水丞，为两浙转运判官，知处州，加直史馆，知
桂州。交阯陷钦、廉、邕三州，除名为民。元祐初，复以都”
水丞召还，病卒于道。